УТВЪРДИЛ:



**ОТЧЕТ**

**на постъпилите заявления за достъп до обществена информация** **по Закона за достъп до обществена информация към РЗИ-Добрич** **през 2021 г.**

В Регионална здравна инспекция- Добрич е утвърдена процедура за организацията на работа по прилагане на Закона за достъп до обществена информация (ЗДОИ), уреждаща приемането,  регистрирането,  разпределянето, разглеждането на заявления и устни запитвания за достъп до обществена информация,  изготвянето на решения за отказ или за предоставяне на обществена информация, съгласно разпоредбите на ЗДОИ.

През 2021 г. са постъпили 24 бр. заявления.

Заявленията са подадени от:

* неправителствени организации – 5 броя;
* физически лица – 16 броя;
* юридически лица -2 бр.
* журналисти -1 бр.

Поисканата информация, касае дейността на РЗИ-Добрич и по своя вид е „служебна информация”, няма заявления касаещи информация от типа „служебна тайна” и „държавна тайна”, според Закона за защита на класифицираната информация.

Темите, по които е поискана информацията касаят: заразна заболяемост-разпространение на Ковид -19 и ваксиниране срещу Ковид-19, медицинска статистика, държавен здравен контрол, достъп до обществена информация, административна и административнонаказателна дейност на РЗИ-Добрич.

Издадени са в срок:

* 20 бр. решения по подадените заявления;
* 1 бр. уведомления за препращане на заявленията по компетентност;
* 3 бр. уведомления до заявителя, че РЗИ-Добрич не разполага с исканата информация.

Относно **обема** на предоставяне на информацията:

* 17 бр. решения с пълен достъп до поисканата информация
* 2 бр. решения с частичен достъп до поисканата информация.
* 1 бр. решение за отказ за предоставяне на достъп до обществена информация, тъй като достъпът засяга интересите на трето лице и то изрично е отказало предоставяне на исканата обществена информация основание на чл.37, ал.1, т.2 от ЗДОИ

Достъп до обществена информация във всички случаи е предоставена във **формата**, поискана от заявителите.

Настоящият отчет е изготвен в изпълнение на чл.15, ал.2 от ЗДОИ и е част от интернет базирания ежегоден доклад по чл.62, ал.1 от Закона за администрацията, подаван към Министерски съвет, отразяващ състоянието на администрацията.